Se pueden trobar calsineras en Aragón en tot o espectro estratigrafico que va dende o Cambrián enta o Mioceno. As prencipals espleitacions se distribuyen mas que mas por Morata de Xalón, Muel, Mezalocha, Belchit y Calatorau en a provincia de Zaragoza; Andorra, Villafranca del Campo, Sant Blas y Val de Zebro en a provincia de Teruel; y Fonz, Valdellou y Estadilla en a provincia de Uesca. D'atra man en Morés (Zaragoza) s'espleitan dolomías. En total mas de 20 pedreras que dan treballo a 120 personas y produciban en 1999 2,5 millons de toneladas.